బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
పీఎఫ్ ఖాతాదారులకు పండుగ బొనాంజా.. వెంటనే ఇలా చేయండి.. లేదంటే నష్టపోవాల్సిందే!
మీకు పీఎఫ్ అకౌంట్ ఉందా? అయితే మీరు ఒక విషయం తెలుసుకోవాలి. కేంద్ర ప్రభుత్వం పీఎఫ్ ఖాతాపై వడ్డీ రేటు పెంచింది. ఈ పెంచిన వడ్డీ యాక్టివ్ యూఏఎన్ నెంబర్ ఉన్న వారికి మాత్రమే వర్తిస్తుంది. అందువల్ల మీరు కూడా మీ యూఏఎన్‌ను యాక్టివేట్ చేసుకోండి.
Samayam Telugu | Updated:
Oct 10, 2019, 01:20PM IST
పీఎఫ్ ఖాతాదారులకు పండుగ బొనాంజా.. వెంటనే ఇలా చేయండి.. లేదంటే నష్టపోవాల్సిందే!
హైలైట్స్
పీఎఫ్ ఖాతాపై వడ్డీ రేటు పెంపు
6 కోట్ల మంది సబ్‌స్క్రైబర్లకు ప్రయోజనం
అయితే యూఏఎన్ నెంబర్ యాక్టివ్‌గా ఉన్న వారికే ఈ సదుపాయం
అందుకే వెంటనే యూఏఎన్ నెంబర్ తీసుకొని దాన్ని యాక్టివేట్ చేసుకోండి
దీపావళి వచ్చేస్తోంది. ఎంప్లాయీస్ ప్రావిడెంట్ ఫండ్ ఆర్గనైజేషన్ (ఈపీఎఫ్‌వో) 6 కోట్ల మంది చందాదారులకు బిగ్ బొనాంజా ప్రకటించింది. 2018-19 ఆర్థిక సంవత్సరానికి గానూ ఈపీఎఫ్ వడ్డీరేటును పెంచింది. అయితే ఈ ప్రయోజననం పొందాలంటే ఒక పని మాత్రం కచ్చితంగా చేయాలి.
ఈపీఎఫ్‌వో యూఏన్ యాక్టివేషన్ చేసుకున్న ఉద్యోగులకు మాత్రమే పెరిగిన వడ్డీ ప్రయోజనం లభిస్తుంది. అంటే కంపెనీ నుంచి యూఏఎన్ నెంబర్ ఉన్న వారికే వడ్డీ పెంపు వర్తిస్తుంది. మీకు యూఏఎన్ నెంబర్ లేకపోతే ఈ ప్రయోజనం కోసం వేచిచూడాల్సిందే. యూఏఎన్ లేకపోతే మీ కంపెనీని అడిగి ఆ నెంబర్ తీసుకోండి. తర్వాత ఆన్‌లైన్‌లో దాన్ని యాక్టివేట్ చేసుకోండి.
ట్రాన్సెండ్ కన్సల్టెంట్స్ వెల్త్ మేనేజ్‌మెంట్ మేనేజర్ కార్తీక్ ఝవేరీ మాట్లాడుతూ.. 20 మంది కన్నా ఎక్కువ ఉద్యోగులను కలిగిన కంపెనీలు కచ్చితంగా వారికి ఈపీఎఫ్‌వోలో చందాదారులగా చేర్చాలి. కంపెనీ ఈపీఎఫ్‌వో వద్ద రిజిస్టర్ అయితే అప్పుడు ఆ కంపెనీలో పనిచేసే ఉద్యోగులకు బేసిక్ వేతనం రూ.15,000 వరకు ఉంటుంది. అలాగే వీరు ఈపీఎఫ్‌లో కూడా చేరాలి. ఈపీఎఫ్ ఫండ్‌లో ఎంప్లాయీ, కంపెనీ 12 శాతం చొప్పున జమచేయాల్సి ఉంటుంది.
Also Read: ఉద్యోగం మారితే.. పీఎఫ్ ట్రాన్స్‌ఫర్/విత్‌డ్రా చేసుకోలేరు! కానీ..
పీఎఫ్ అకౌంట్ కలిగిన ప్రతి ఒక్కరికీ ఈపీఎఫ్‌వో యూఏఎన్ నెంబర్‌ను కేటాయిస్తుందని సెబీ రిజిస్టర్డ్ ట్యాక్స్ అండ్ ఇన్వెస్ట్‌మెంట్ ఎక్స్‌పర్ట్ మణికరన్ సింగ్ తెలిపారు. దీంతో ఉద్యోగులు ఆన్‌లైన్‌లోనే పీఎఫ్‌ను క్లెయిమ్ చేసుకోవచ్చని పేర్కొన్నారు. ఈపీఎఫ్‌వో వెబ్‌సైట్‌కు వెళ్లి యూఏఎన్ నెంబర్‌ను యాక్టివేట్ చేసుకోవచ్చు.
Also Read: ఈపీఎఫ్‌వో గుడ్ న్యూస్.. పీఎఫ్ ఖాతాదారులకు కొత్త సౌకర్యం అందుబాటులోకి!
యూఏఎన్ నెంబర్‌ను యాక్టివేట్ చేసుకోవాలంటే యూఏఎన్ నెంబర్, మెంబర్ ఐడీ, ఆధార్ నెంబర్, పాన్ నెంబర్ వంటి వివరాలు అవసరం అవుతాయి. మీరు వెంటనే కంపెనీ హెచ్ఆర్ అధికారులను అడిగి యూఏఎన్ నెంబర్ తీసుకోండి. ఈపీఎఫ్‌వో పోర్టల్‌కు వెళ్లి దాన్ని యాక్టివేట్ చేసుకోండి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.